लेकिन निर्देशक रोहित शेट्टी को इसका सीक्वल बनाने में कोई दिलचस्पी नहीं है.ऐसे में जब 'धूम', 'कृष' समेत तमाम हिट फ़िल्मों के सीक्वल बन रहे हैं, तो क्या'चेन्नई एक्सप्रेस' के साथ भी यही फ़ॉर्मूला दोहराया जाएगा.जब रोहित शेट्टी से ये सवाल पूछा गया तो वो बोले, "फ़िल्म के सीक्वल की कोई योजना नहीं है. फ़िल्म की कहानी अपने आप में संपूर्ण थी और इसमें सीक्वल की कोई गुंजाइश नहीं बचती."लेकिन रोहित ने बताया कि फ़िल्म के कलाकार और निर्माता शाहरुख़ ख़ान के साथ ज़रूर उनकी आगे फ़िल्म करने की योजना है. मुंबई में टीवी रियलिटी शो 'ख़तरों के खिलाड़ी' से जुड़ी एक प्रेस कॉन्फ़्रेंस में रोहित बोले, "शाहरुख़ अब मेरे बेहतरीन दोस्त बन चुके हैं. एक तरह से परिवार का हिस्सा बन चुके हैं."('कृष-3' ने मारी बाज़ी)उन्होंने आगे कहा, "शाहरुख़ के साथ काम करने का अनुभव बेहतरीन रहा. उनसे काफ़ी कुछ सीखने को मिला. हम फिर से साथ काम करेंगे और ये भी एक संपूर्ण मसाला मनोरंजक फ़िल्म होगी."रोहित शेट्टी इस दफ़ा ख़तरों के खिलाड़ी को शो को होस्ट करेंगे जिसे उनसे पहले प्रियंका चोपड़ा और अक्षय कुमार जैसे सितारे होस्ट कर चुके हैं. ख़बर है कि रोहित को इसके लिए करोड़ों की फ़ीस ऑफ़र की गई है.बॉलीवुड जगत में शाहरुख़ और रोहित शेट्टी की नई दोस्ती चर्चा का विषय है क्योंकि इससे पहले उनकी अजय देवगन के साथ दोस्ती ख़ासी मशहूर रही है और दोनों 'गोलमाल' सिरीज़, 'बोल बच्चन' और 'सिंघम' जैसी फ़िल्मों में साथ काम कर चुके हैं.शाहरुख़ और अजय देवगन के रिश्तों में उस समय तल्खी आ गई थी जब अजय देवगन की फ़िल्म 'सन ऑफ़ सरदार' और शाहरुख़ ख़ान की फ़िल्म 'जब तक है जान' साल 2012 में एक ही दिन रिलीज़ हुई थीं और अजय देवगन ने शाहरुख़ ख़ान और यशराज बैनर पर अपने प्रभाव का इस्तेमाल करके ज़्यादा से ज़्यादा सिनेमाघरों में कब्ज़े का आरोप लगाया था.ऐसे में जब उनके क़रीबी दोस्त रोहित शेट्टी ने शाहरुख़ ख़ान की फ़िल्म निर्देशित करने का फ़ैसला किया था तब सबको हैरत हुई थी.लेकिन रोहित अब भी अजय देवगन के बेहद नज़दीक हैं और वो उनके साथ 'सिंघम-2' पर काम कर रहे हैं. 'सिंघम-2' में करीना कपूर की भी मुख्य भूमिका है. और इसको पूरा करने के बाद वो शाहरुख़ के साथ अपनी अगली फ़िल्म पर काम शुरू करेंगे.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)